**Suomen Punaisen Ristin Töölön osaston hallituksen kertomus osaston toiminnasta vuodelta 2020**

**Sisällys**

[**1 Suomen Punaisen Ristin Töölön osaston perustiedot**](#_heading=h.gjdgxs) **3**

[1.1 Toimialue ja toimitilat](#_heading=h.30j0zll) 3

[1.2 Jäsenistö](#_heading=h.1fob9te) 3

[1.3 Huomionosoitukset](#_heading=h.3znysh7) 4

[**2 Toiminnan painopistealueet ja tavoitteiden toteutuminen**](#_heading=h.2et92p0) **4**

[**3 Sääntömääräinen järjestötoiminta**](#_heading=h.tyjcwt) **5**

[3.1 Osaston kevätkokous](#_heading=h.3dy6vkm) 5

[3.2 Osaston syyskokous](#_heading=h.1t3h5sf) 5

[3.3 Piirin vuosikokous](#_heading=h.4d34og8) 5

[3.4 Yleiskokous](#_heading=h.5vtoo7cdid0g) 5

[**4 Osaston hallinto**](#_heading=h.ev7s9lt1qc25) **6**

[4.1 Osaston hallitus](#_heading=h.17dp8vu) 6

[4.2 Osaston toimihenkilöt sekä yhteyshenkilöt](#_heading=h.3rdcrjn) 6

[4.3 Toimintaryhmien hallituskummit](#_heading=h.26in1rg) 6

[4.4 Toiminnantarkastajat](#_heading=h.35nkun2) 6

[**5 Talous**](#_heading=h.a3m4d54d8k9m) **7**

[**6 Yhteistoiminta ja kumppanuus**](#_heading=h.2jxsxqh) **7**

[6.1 SPR:n muut yksiköt](#_heading=h.z337ya) 7

[6.2 Muut yhteistyötahot](#_heading=h.3j2qqm3) 7

[**7 Viestintä ja vaikuttaminen**](#_heading=h.ezc85bw9nz4g) **8**

[**8 Koulutus ja kurssit**](#_heading=h.4i7ojhp) **8**

[**9 Tapahtumat**](#_heading=h.2xcytpi) **8**

[**10 Valmiustoiminta, ensihuoltotoiminta ja kotimaanapu**](#_heading=h.vtphxgputkto) **9**

[10.1 Valmiustoiminta](#_heading=h.3whwml4) 9

[10.2 Kotimaanapu](#_heading=h.2bn6wsx) 9

[10.3 Ensihuoltotoiminta](#_heading=h.qsh70q) 10

[**11 Keräystoiminta – Nälkäpäiväkeräys**](#_heading=h.ljlch3dlt9u2) **10**

[**12 Terveydenedistäminen - terveyspisteet**](#_heading=h.5tcxg5cfh7d0) **11**

[**13 Nuorisotoiminta - Ruoholahden LäksyHelppi**](#_heading=h.49x2ik5) **11**

[**14 Ystävätoiminta**](#_heading=h.2p2csry) **12**

[14.1 Helsingin ystävävälitys](#_heading=h.147n2zr) 12

[14.2 Senioriryhmä Kotipirtti](#_heading=h.3o7alnk) 12

[14.3 Metsälän säilöönottoyksikön vierailut](#_heading=h.23ckvvd) 12

[**15 Monikulttuurinen toiminta**](#_heading=h.ihv636) **13**

[15.1 Kotoutumisen edistäminen ja monikulttuurinen ystävätoiminta](#_heading=h.32hioqz) 13

[15.1.1 Kielikerho Papupata](#_heading=h.1hmsyys) 13

[15.1.2 Helsingin Aikuisopiston Peruskoulun LäksyHelppi](#_heading=h.41mghml) 13

[15.2 Turvapaikanhakijoiden tuki](#_heading=h.mfsv6pe8f7p5) 15

[15.2.1 Suomen kielen keskustelukerho Pulinapaja](#_heading=h.50cflxaf4knd) 15

[15.2.2 Naistenryhmä Punahilkat](#_heading=h.4f1mdlm) 15

[15.2.3 Punavuoren vastaanottokeskuksen lastenryhmä Punaketut](#_heading=h.zasooh4s9bpv) 16

[15.2.4 Lastenryhmä Kids’ Klub](#_heading=h.3tbugp1) 16

# 1 Suomen Punaisen Ristin Töölön osaston perustiedot

Vuosi 2020 oli 15.4.1953 perustetun Suomen Punaisen Ristin Töölön osaston 67. toimintavuosi. Osasto on Punaisen Ristin Helsingin ja Uudenmaan piirin alueen toiseksi vanhin. Suomen Punainen Risti on julkisoikeudellinen yhdistys, jonka toiminta perustuu Suomen Punaisesta Rististä annettuun lakiin (238/2000). Helsingissä toimi vuoden 2020 lopulla 11 muuta osastoa.

## 1.1 Toimialue ja toimitilat

Osaston alue määräytyy postinumeroiden mukaisesti alueisiin 00230–00290 (Taka-

Töölön, Meilahden, Länsi-Pasilan, Pohjois-Pasilan, Ruskeasuon, Laakson, Seurasaaren

ja Eläintarhan kaupunginosat).

Osastolla ei ole omia toimitiloja, mutta se käytti vuonna 2020 Helsingin ja Uudenmaan piirin Kampissa sijaitsevia koulutustiloja uusien illan sekä osaston kokousten järjestämiseen. Osaston toimintaryhmät ovat lisäksi toimineet muun muassa Punavuoren vastaanottokeskuksessa, Metsälän säilöönottoyksikössä, sekä Familia ry:n ja Helsingin Työkanava HeTy ry:n tiloissa.

## 1.2 Jäsenistö

Töölön osasto tarjoaa eri taustoista tuleville vapaaehtoistyöstä kiinnostuneille mielekkään toiminnan kanavan. Osastomme toimii erityisesti monikulttuurisen ja kotouttavan toiminna saralla, joten osaston ryhmien toimintaan ja osaston jäseniksi ohjataan SPR:n Helsingin ja Uudenmaan piirin kautta tällaisesta toiminnasta kiinnostuneita ihmisiä. Jäsenistössä on sen vuoksi runsaasti vapaaehtoisia myös oman postinumeroalueen ulkopuolelta ympäri pääkaupunkiseutua.

Osaston jäsenmaksun maksaneiden jäsenten keski-ikä on 54 vuotta. Maksaneista jäsenistä 22 % on ennen v. 1950 syntyneitä. Nuoret ovat löytäneet Oma-portaalin, jonne profiilin tehneistä 45 % on 90-luvulla syntyneitä. Oma-portaalissa keski-ikä on 35 vuotta.

|  |  |  |  |  |  |
| --- | --- | --- | --- | --- | --- |
|   | 2020 | 2019 | 2018 | 2017 | 2016 |
| Jäseniä | 783 | 817 | 834 | 878 | 931 |
| Muutos |  -34 kpl4,3 % | -17 kpl-2,0% | -44 kpl -5,3% | -53 kpl -5,7% |  |
| Uudet jäsenet | 253,2 % | 49 kpl6,0% | 41 kpl 4,9% | 49 kpl5,6% | 98 kpl10,5% |
| Nuoriso | 72 kpl9,2 % | 79 kpl9,7% | 78 kpl 9,4% | 93 kpl10,6% |  |
| Ainaisjäsenet | 108 kpl13,7 % | 125 kpl15,3% | 126 kpl 15,1% | 127 kpl 14,5% |  |
|  Miehiä  | 17222 % |  |  |  |  |
| Alle 29 v.  | 74 kpl9,5 % |  |  |  |  |
| Joista alle 29 v. miehiä | 10 kpl1,3 % |  |  |  |  |
| VAPAAEHTOISET OMA-PORTAALI |  |  |  |  |  |
| Profiilin tehneitä  | 225 |  |  |  |  |
| Joista jäsenmaksun maksaneita  | 60 kpl27 % |  |  |  |  |
| Miehiä  | 38 kpl17 % |  |  |  |  |
| Alle 29 v. | 7835 % |  |  |  |  |
| Joista miehiä  | 1418 % |  |  |  |  |

## 1.3 Huomionosoitukset

Vuonna 2020 ei jaettu huomionosoituksia.

# 2 Toiminnan painopistealueet ja tavoitteiden toteutuminen

Töölön osaston toiminta keskittyy monikulttuuriseen ja kotoutumista tukevaan toimintaan. Lisäksi osastolla on kaksi terveyspistettä ja vanhusten ystävätoiminnan ryhmä. Tavoitteena on, että väestön moninaisuus olisi mahdollisimman laajasti edustettuna osaston kaikessa toiminnassa.

Osaston toimintasuunnitelmassa vuodelle 2020 määriteltiin kolme päätavoitetta:

**1. Yhteistyö Keski-Helsingin osaston kanssa - Tavoite toteutui osittain.**

Vuoden 2020 alussa osastojen hallitusten jäseniä vieraili kummankin osaston kokouksissa. Kahden osaston yhteistyö vaihtui kuitenkin pian Covid-19 epidemian myötä kaikki Helsingin osastot kattavaksi operatiiviseksi yhteistyöksi. Töölön ja Keski-Helsingin osastojen sulautumisen tai yhdistymisen edellytysten täyttymisen tarkastelu jatkuu.

**2. Viestinnän kehittäminen - Tavoite toteutui osittain.**

Systemaattista viestintäsuunnitelmaa ei tehty, mutta viestinnän välineet laajenivat vuoden aikana yhteiskunnassa laajalti käyttöön otettuihin etätyöalustoihin (Teams ja Zoom). Osaston viestintätiimi osallistui aktiivisesti epidemiatilanteeseen liittyvään kriisiviestintään ja julkaisi vuonna 2019 aloitetun videokampanjan osastolle tätä tarkoitusta varten avatulla YouTube -kanavalla.

**3. Ryhmien toiminnan seuranta ja tukeminen - Tavoite toteutui osittain.**

Osa toimintaryhmistä ei vuoden aikana voimassa olleiden kokoontumisrajoitusten vuoksi voinut jatkaa toimintaansa entiseen tapaan ja osa ei lainkaan. Ryhmiin oltiin kuitenkin yhteydessä tilannekuvan päivittämiseksi. Uusien vapaaehtoisten perehdytys painottui Helsingin osastojen yhteisen Tilannekeskuksen (Tikes) koordinoimiin avustustehtäviin. Vuoden 2021 aikana on tarkoitus kehittää uutta toimintaa erityisesti terveyspisteillä ja Punavuoren vastaanottokeskuksessa toimineiden vapaaehtoisten kanssa.

# 3 Sääntömääräinen järjestötoiminta

## 3.1 Osaston kevätkokous

Osaston sääntömääräinen kevätkokous pidettiin 28.4.2020 etäyhteyden välityksellä sekä osoitteessa Topeliuksenkatu 7 A 14, 00250 Helsinki. Kokouksessa päätettiin sääntömääräisistä asioista. Kevätkokous oli ilmoitettu pidettäväksi 24.3.2020 klo 18, mutta Covid-19 epidemiatilanteen ja Suomeen 16.3. julistetun poikkeustilan vuoksi se päätettiin siirtää pidettäväksi 28.4.2020, Suomen Punaisen Ristin keskustoimiston osastoille antaman ohjeistuksen mukaisesti.

## 3.2 Osaston syyskokous

Osaston sääntömääräinen syyskokous pidettiin 30.11.2020 etäyhteyden välityksellä sekä Helsingin ja Uudenmaan piirin koulutustiloissa osoitteessa Hietaniemenkatu 7 B, 00100 Helsinki. Kokouksessa päätettiin sääntömääräisistä asioista.

## 3.3 Piirin vuosikokous

Etäyhteyden välityksellä pidetyssä Helsingin ja Uudenmaan piirin vuosikokouksessa 6.5.2020 osastoa edustivat Elina Laine, Janne Leskinen, Susanna Rantanen, Anna Ruusila, Sanna-Lotta Söderlund, Laura Tarkka-Robinson ja Teija Vaissi.

## 3.4 Yleiskokous

Etäyhteyden välityksellä järjestetyssä ja valtakunnallisesti usealle paikkakunnalle hajautetussa yleiskokouksessa 5.9.2020 osastoa edustivat Mia Hirttiö, Jukka Lehtonen, Janne Leskinen, Sanna-Lotta Söderlund ja Teija Vaissi.

#

# 4 Osaston hallinto

## 4.1 Osaston hallitus

Vuoden 2020 aikana osaston hallituksen kokoonpano oli seuraavanlainen:

Susanna Rantanen, puheenjohtaja

Elina Laine, varapuheenjohtaja

Janne Leskinen

Sanna-Lotta Söderlund

Laura Tarkka (ent. Tarkka-Robinson)
Teija Vaissi

Toimintavuoden 2020 aikana osaston hallitus piti 12 kokousta, joista neljä oli sähköpostikokouksia ja viisi etäyhteyden välityksellä pidettyjä kokouksia.

## 4.2 Osaston toimihenkilöt sekä yhteyshenkilöt

Osaston toimi- ja yhteyshenkilöinä vuonna 2020 toimivat:

Rahastonhoitaja                                      Maija Ruska (hallituksen ulkopuolisena)

Sihteeri                                             Laura Tarkka (ent. Tarkka-Robinson)

Tiedottaja                                             Sanna-Lotta Söderlund

Kotimaanavun ja valmiuden yh. Janne Leskinen

Kotoutumisen tuen yh. ja tietosuojayh.        Susanna Rantanen

Terveyden edistämisen yht. hlö Anna Ruusila (hallituksen ulkopuolisena)

Keräysjohtaja ja ystävätoiminnan yh.     Elina Laine

Jäsenmestari ja Oma-pääkäyttäjä         Teija Vaissi

## 4.3 Toimintaryhmien hallituskummit

Osastossa on tapana valita kullekin toimintaryhmälle vastuuhenkilö hallituksen jäsenten joukosta. Kummin tehtävänä on toimia linkkinä ryhmän ja hallituksen välillä. Vuonna 2020 hallituksen jäsenet toimivat ryhmien kummeina seuraavasti:

Vastaanottokeskusten ryhmät ja Papupata Janne Leskinen

LäksyHelpit Laura Tarkka

Terveyspisteet Sanna-Lotta Söderlund

Vanhustenryhmä Kotipirtti Susanna Rantanen

## 4.4 Toiminnantarkastajat

Osaston toiminnantarkastajana toimi Kalle Kivimaa ja varatoiminnantarkastajana Inka Paatelainen.

#

# 5 Talous

Osaston taloudellinen tilanne säilyi erittäin hyvänä. Tilinpäätös per 31.12.2020 oli 4 657,13 euroa voitollinen. Suurin tuloerä olivat jäsenmaksutilitykset. Merkittävimmät menot puolestaan syntyivät monikulttuuristen ryhmien toiminnasta, mutta epidemiatilanteeseen liittyvien rajoitusten vuoksi ne kuitenkin supistuivat huomattavasti vuoteen 2019 verrattuna. Tarkemmat tiedot taloudesta käyvät ilmi tilinpäätöksestä.

Toimikaudella 2020 hallituksen ulkopuolinen rahastonhoitaja Maija Ruska jatkoi toimessaan. Taloutta seurattiin rahastonhoitajan ja puheenjohtaja Susanna Rantasen laatimien raporttien avulla. Kirjanpitäjä Liisa Karhu laati tilinpäätöksen vuoden 2020 lopussa.

Toimintavuoden 2020 aikana osasto sai seuraavat avustukset:

Helsingin kaupungin yleisavustus 1000,00 eur

Stiftelsen 7e mars fonden 20200107 (Lastenryhmä Kids’ Klubille)  2000,00 eur

# 6 Yhteistoiminta ja kumppanuus

## 6.1 SPR:n muut yksiköt

Osastolla on yhteishallintosopimus Katajanokan (ent. Vallila) ja Töölön terveyspisteistä Keski-Helsingin osaston kanssa. Sopimuksessa terveyspisteiden pääasiallinen hallinnollinen vastuu on Töölön osastolla, mutta kuluista osastot vastaavat tasaosuuksin. Epidemiatilanteen vuoksi terveyspisteiden tilat olivat suurimman osan vuotta suljettuina.

Osasto on mukana Helsingin yhteisessä ystävävälityksessä (kohta 14.1) ja Helsingin osastojen yhteisessä Ensihuoltoyksikössä (kohta 10).

Hallituksen jäsenet edustivat osastoa myös Helsingin osastojen yhteisissä sekä piirin järjestämissä foorumeissa ja koulutuksissa.

Osaston kummina Helsingin ja Uudenmaan piiristä toimi Ari Hakala.

## 6.2 Muut yhteistyötahot

Osaston merkittävin SPR:n ulkopuolinen yhteistyökumppani vuonna 2020 oli Helsingin kaupunki. Osaston toimintaryhmiä on ollut niin kaupungin vastaanottokeskuksissa kuin Töölön monipuolisessa palvelukeskuksessa. Sosiaalivirasto puolestaan on ollut mukana Hyvä joulumieli -lahjakorttien jakamisessa. Lisäksi kaikki Helsingin osastot osallistuivat Helsingin kaupungin asukkaille suunnattuun laajaan Korona-apu -operaatioon.

Muita yhteistyökumppaneita ovat olleet mm.  Familia ry, Helsingin Työkanava HeTy ry, Kansainvälinen vapaaehtoistyö ry, Petrus församlingenin ja Haagan seurakunta.

# 7 Viestintä ja vaikuttaminen

Osaston kevät- ja syyskokouskutsut julkaistiin Töölöläinen -lehdessä, mutta osaston pääasialliset viestintäkanavat ovat digitaalisia. Tapahtumista, kampanjoista ja koulutuksista tiedotettiin aktiivisesti erityisesti osaston Facebook-sivun kautta, ja uusiksi sisäisen viestinnän välineiksi otettiin vuonna 2020 etätyöalustat Teams ja Zoom. Osastolla on myös omat Instagram- ja YouTube-tilinsä.

Osaston tiedottaja Sanna-Lotta Söderlundin johtamassa viestintätiimissä toimi vuoden aikana yhdeksän vapaaehtoista. Viestintätiimi osallistui aktiivisesti epidemiatilanteeseen liittyvään kriisiviestintään luoden sekä omia sisältöjä että välittäen Helsingin ja Uudenmaan piirin ja Keskustoimiston materiaalia. Hallituslaiset edustivat osastoa mm. Töölöläinen-lehden sekä Aito Iskelmä -radion haastatteluissa. Viestintätiimi kehitti erityisesti englanninkielistä viestintää, ja julkaisi Nälkäpäiväkeräyksen alla edellisenä vuonna taltioidun videokampanjan. Kampanjaa varten osastolle avattiin oma YouTube -kanava.

Sähköinen jäsenkirje lähetettiin vuoden 2020 aikana kolme kertaa. Jäseniin ja vapaaehtoisiin oltiin yhteydessä niin sähköpostitse kuin eri WhatsApp -ryhmienkin kautta. Osastolla on Rednet-portaalissa oma sivu, jonka lisäksi avainvapaaehtoisia on ohjattu tutustumaan Vapaaehtoisten tietojärjestelmä Oman käyttöön.

Vuoden alussa osa hallituksesta kokoontui erillisiin Oma-talkoisiin, joissa toivotettiin tervetulleiksi suuri määrä Omaan profiilin tehneitä vapaaehtoisia. Tämän jälkeen Omasta on muodostunut ensisijainen kanava uusien vapaaehtoisten vastaanottamiseen, mistä on vastannut osaston jäsenmestari Teija Vaissi.

# 8 Koulutus ja kurssit

Osasto järjesti elokuussa 2020 kaksi SPR tutuksi -kurssia, joihin osallistui yhteensä 16 henkilöä. Kurssit olivat koronapandemiasta johtuen valmiuspainotteisia. Kursseilla kouluttivat Töölön osaston Janne Leskinen ja Keski-Helsingin osaston Pekka Laukkanen.

Kaikkia osaston jäseniä ja vapaaehtoisia kannustetaan osallistumaan vapaaehtoisuutta tukeviin koulutuksiin. Osasto tukee jäseniään tarvittaessa kurssimaksujen maksamisessa.

# 9 Tapahtumat

Osaston jäsenille ja vapaaehtoisille järjestettiin uusien ilta 4.2.2020 Helsingin ja Uudenmaan piirin koulutustiloissa osoitteessa Hietaniemenkatu 7 B, 00100 Helsinki. Tilaisuudessa oli kahvitarjoilu, pientä purtavaa ja osaston hallituksen esittäytymisen jälkeen vapaata keskustelua.

#

# 10 Valmiustoiminta, ensihuoltotoiminta ja kotimaanapu

## 10.1 Valmiustoiminta

Vuonna 2020 Suomessa alkanut Covid-19 pandemia työllisti Töölön osastoa maaliskuusta alkaen koko vuoden. Töölön osaston kotimaanavun ja valmiuden yhteyshenkilö Janne Leskinen perusti 16.3. Punaisen Ristin Helsingin osastojen tilannekeskuksen, johon tulivat mukaan kaikki Helsingin 12 osastoa. Keväällä 2020 Helsingin tilannekeskus oli aktiivisesti mukana Helsingin kaupungin Helsinki avussa, jossa se otti vastuulleen kotikaranteenissa olevien vanhusten apteekkiasioinnin eli lääkejakelun.

Töölön osasto oli yksi Helsingin aktiivisimmista osastoista korona-operaatiossa. Töölön osaston vapaaehtoiset olivat mukana jakamassa terveysinfoa satamissa, kaupungilla ja lentokentillä. Töölön osaston vapaaehtoiset olivat mukana rakentamassa varasairaalaa Meilahden sairaala-alueen alle. Töölön osaston vapaaehtoisia oli mukana myös vastaamaassa koronainfopuhelimeen ja tekemässä tartuntaketjujen jäljitystä Helsingin kaupungin terveystoimen tukena. Vapaaehtoiset osallistuivat tilannekeskuksen koordinoimaan lääke- ja maskijakeluun. Töölön osasto oli mukana suunnittelemassa ja johtamassa sekä toteuttamassa kaikkia korona-operaation avun muotoja.

Vuonna 2021 alkanutta rokotusoperaatiota suunniteltiin vuoden 2020 Töölön osaston johdolla yhteistyössä muiden Helsingin osastojen ja piiritoimiston kanssa. Kehitystyön tuloksia on jalkautettu koko Suomeen ja muualle Uudellemaalle.

SPR Helsingin osastojen osastojen tilannekeskus voitti Turvallisuus & Riskienhallinta -lehden vuosittain jakaman Finnish Security Award palkinnon: <https://www.finnishsecurityawards.fi/voittajat/voittajat2020> Helsingin kaupungin uutinen aiheesta: <https://www.hel.fi/uutiset/fi/kulttuurin-ja-vapaa-ajan-toimiala/sprn-vapaaehtoiset-palkittiin-tyostaan-helsinki-avussa>

SPR:n tilannekeskuksen vapaaehtoiset kirjoittavat lisäksi vapaaehtoistoimintaan ja kriiseihin liittyen mielipidekirjoituksen Helsingin Sanomiin:

<https://www.hs.fi/mielipide/art-2000007790276.html?share=e730f4ec5827341adb9a84ab8cbcdc81>

Töölön osaston vapaaehtoiset olivat avustamassa myös Suomen rikoshistorian suurimmassa jutussa, Psykoterapiakeskus Vastaamon tietomurrossa, johon SPR vastasi perustamalla henkisen tuen auttavan puhelimen.

## 10.2 Kotimaanapu

Osastolla ei ollut varsinaisia kotimaanavun tehtäviä 2020 puolella, mutta se osallistui edellisvuoden tapaan valtakunnalliseen Hyvä Joulumieli -kampanjaan markkinoimalla sitä Facebook-sivullaan ja jakamalla ruokalahjakortteja Helsingin kaupungin sosiaaliviraston maahanmuuttoyksikön välityksellä.

## 10.3 Ensihuoltotoiminta

Osasto kuuluu Helsingin osastojen yhteiseen Ensihuoltoyksikköön, jonka muita jäseniä ovat Kallio-Käpylä, Keski-Helsinki, Kontula, Laajasalo ja Pohjois-Helsinki. Yksikkö toimii seuraavilla tavoilla:

1) ylläpitää valmiutta ensihuolto- ja muihin hälytystehtäviin

2) pyrkii ylläpitämään valmiutta mahdollisuuksien mukaan

palveluluontoisiin ensihuoltotehtäviin

3) toimii yhteistyössä viranomaisten sekä muiden Suomen Punaisen Ristin

ja Vapepan yksiköiden kanssa

4) osallistuu Vapepan Helsingin alueella toimivan paikallisen ja alueellisen

yhteistyöelimen Stadivapepan toimintaan

5) järjestää harjoituksia, kuukausi-/koulutusiltoja ja muita

koulutustilaisuuksia, kokouksia sekä muita vastaavia tapahtumia ja

tilaisuuksia

6) harjoittaa toimijoilleen suunnattua tiedotus- ja koulutustoimintaa

7) suunnittelee ja järjestää organisaationsa ja toimintansa siten, että

vapaaehtoiseen pelastustoimeen kuuluvat toimenpiteet voidaan

suorittaa viivytyksettä ja tehokkaasti

8) ryhtyy tarvittaessa muihin vastaaviin ensihuoltoa edistäviin toimiin

Yksikkö kokoontui kuukausi-iltoihin vuoden aikana 5 kertaa. Hälytystehtäviä oli 18 kpl, joista 6 kpl ensihuoltotehtäviä ja loput 12 kpl vapaaehtoisen pelastuspalvelun (Vapepa) kautta tulleita etsintätehtäviä. Töölön osastosta mukana toiminnassa per 31.12.2020 oli 6 henkilöä, kokonaisvahvuuden ollessa 45 henkeä.

Ensihuoltoyksikkö on laatinut oman toimintakertomuksensa.

Töölön osaston vapaaehtoisia on osallistunut HSY:n tukena myös vedenjakeluun ja kadonneen etsintöihin osana Vapaaehtoista pelastuspalvelua.

# 11 Keräystoiminta – Nälkäpäiväkeräys

Töölön osaston keräystoiminta aktivoitui lyhyellä varoitusajalla koronapandemian sen syyskuussa niin salliessa. Aiemmin keräyspaikkana ovat toimineet Töölöntori ja Kisahalli, mutta nyt keräyskeskus perustettiin Cafe Tin Tin Tangoon, joka on Töölöntorilla sijaitseva tunnettu kahvila. Keräyskeskuksen toiminta jäi kuitenkin toivottua hiljaisemmaksi, sillä lyhyt varoitusaika ja tautitilanne hankaloittavat kerääjien saamista paikalle. Nälkäpäivän lipaskeräyksen tuotto oli 678,57 € ja mobilepayn tuotto 110 €. Kerääjiä oli mukana torstaina 24.9. 10 kerääjää, perjantaina 25.9. kolme kerääjää, ja lauantaina 26.9. kaksi kerääjää, eli yhteensä 15 kerääjää.

#

# 12 Terveydenedistäminen - terveyspisteet

Töölön osasto hallinnoi Töölön ja Katajanokan terveyspisteitä yhteistyökumppaninaan Keski-Helsingin osasto. Vastaanottoja on aiemmin järjestetty Töölössä (Töölön monipuolisen palvelukeskuksen tiloissa, os. Töölönkatu 33) tammi-toukokuussa ja syys-joulukuussa parillisten viikkojen torstaisin klo 10-12. Katajanokalla (Helsingin Työkanava HeTy ry.:n tiloissa, os. Katajanokanlaituri 4, K6) vastaanottoja on järjestetty tammi-toukokuussa ja syys-joulukuussa joka kuun ensimmäisenä torstaina klo 13-15. Terveyspisteet ovat kaikille avoinna ja niihin voi tulla ilman ajanvarausta.

Terveyspisteissä voi keskustella luottamuksellisesti omaan terveyteen ja arkeen liittyvistä asioista. Pyrkimyksenä on lisätä asiakkaiden terveyttä ja toimintakykyä, ennaltaehkäistä terveysongelmien syntyä sekä tukea terveellisissä elintavoissa ja sitoutumisessa omahoitoon. Varsinaista hoitoa terveyspisteissä ei anneta, mutta siellä voidaan mm. mitata asiakkaan verenpaine. Tarvittaessa asiakas ohjataan hakeutumaan lääkärin hoitoon. Vastaanottoja pitävät terveydenhuollon ammattilaiset, minkä lisäksi tavattavissa on terveyspisteavustajia, joiden kanssa keskustelu ja kuulumisten vaihto on monille asiakkaille erittäin tärkeä sosiaalinen tapahtuma.

Vuonna 2020 koronapandemia vaikutti merkittävästi terveyspisteiden toimintaan. Töölön pisteessä ehdittiin järjestää alkuvuodesta viisi vastaanottoa ja Katajanokalla kaksi ennen rajoitustoimien alkamista. Koska suuri osa sekä terveyspisteiden vapaaehtoisista että asiakkaista kuuluu vakavan koronavirusinfektion riskiryhmään, toiminta laitettiin turvallisuuden takaamiseksi tauolle jo ennen SPR:n keskustoimiston virallista päätöstä kasvokkaisen vapaaehtoistoiminnan keskeyttämisestä. Syksyllä pandemiatilanteen hetkeksi helpotuttua ehdittiin Katajanokalla järjestää kaksi vastaanottoa. Vapaaehtoisten joukko pysyi entisellään, ja toiminnassa oli mukana terveyspistekoordinaattorin lisäksi yhteensä 12 vapaaehtoista.

Keväällä 2020 ehdimme Töölön terveyspisteellä ottaa vastaan Laurea Ammattikorkeakoulun terveydenhoitajaopiskelijoita, jotka toteuttivat pisteellä opintoihinsa kuuluvat projektityöt liittyen aivoterveyteen ja iäkkäiden unettomuuden lääkkeettömään hoitoon. Syksyllä 2020 kartoitimme mahdollisuutta jatkaa terveyspistetoimintaa etänä, ns. puhelinterveyspisteinä, mutta toimintaa ei käynnistetty vapaaehtoisten puutteen vuoksi.

# 13 Nuorisotoiminta - Ruoholahden LäksyHelppi

LäksyHelppi -toiminnan tavoitteena on tukea eri ikäisiä opiskelijoita heidän opinnoissaan, pääsääntöisesti oman oppilaitoksen tiloissa. Ruoholahden ala-asteen koululla toiminta käynnistyi 14.1.2020, vuodesta 2010 alkaen käytössä olleen totutun mallin mukaan. Käytäntönä on, että läksykerhon aikana keskitytään läksyjen tekemiseen, minkä ohessa pyritään rohkaisemaan ja motivoimaan oppilaita. Muuta toimintaa – kuten askartelua tai piirtämistä – on hyvin vähän. Oppilaat saavat lähteä kotiin, kun läksyt on tehty. Koulu hoitaa LäksyHelpistä tiedottamisen koteihin. Tiedollisen ohjauksen lisäksi LäksyHelppi antaa monelle oppilaalle tärkeää ja tervetullutta aikaa aikuisen kanssa.

Ennen maaliskuun puolivälissä alkaneita rajoitustoimia LäksyHelpin oppilasmäärä oli nousussa, kun oppilaita oli jopa yli 30 kerrallaan. Tyttöjä ja poikia oli lähes saman verran, ja noin puolet oppilaista oli maahanmuuttajataustaisia. Kun koronaviruksen aiheuttama poikkeustila ja SPR:n pääsihteerin linjaus keskeytti kaiken ryhmätoiminnan, osa ohjaajista alkoi suunnitella EtäLäksyHelppiä. Ruoholahden ala-asteelta ei kuitenkaan tullut pyyntöä EtäHelppiin. Syksyllä kouluun toivotettiin LäksyHelppi tervetulleeksi entiseen tapaan. SPR:n uusittu linjaus ei tuolloin kuitenkaan suositellut kasvokkaista ryhmätoimintaa, joten suunnitelmasta luovuttiin.

# 14 Ystävätoiminta

## 14.1 Helsingin ystävävälitys

Osasto kuuluu Helsingin osastojen yhteiseen ystävävälitykseen. Ystävävälityksen toiminta perustuu 1.1.2011 tehtyyn sopimukseen. Sopijapuolina ovat olleet Itä-Helsingin, Kallio-Käpylän, Keski-Helsingin, Kontulan, Töölön ja Pohjois-Helsingin osastot sekä Helsingin ja Uudenmaan piiri (HUP). Sopimuksen vastuuosastoksi on sovittu Pohjois-Helsingin osasto. Sopimukseen liittyvä lisäsopimus allekirjoitettiin 31.4.2014, jolloin Nuori nuorelle -ystävävälitys (Nunu) sekä Itä-Helsingin osaston saattajavälitys tulivat mukaan toimintaan.

Vuoden 2020 aikana välitystoimintaan toivat edelleen haasteita erilaiset puutteet resursseissa. Ystävävälitys laatii myös oman toimintakertomuksensa, joka ei tätä toimintakertomusta laadittaessa ollut saatavilla.

## 14.2 Senioriryhmä Kotipirtti

Kotipirtti -ryhmän tarkoitus on tarjota Haagassa asuville vanhuksille mahdollisuus kodin ulkopuoliseen yhdessäoloon, ystävien tapaamiseen ja virkistäytymiseen. Ryhmä on kokoontunut Huopalahden kirkolla osoitteessa Vespertie 12 maanantaisin 11-14.

Koko vuoden 2020 aikana osallistujia oli 12-18, joista yksi kuoli. Ryhmä ehti keväällä kokoontua yhdeksän kertaa, ennen kuin toiminta jouduttiin pandemian vuoksi lopettamaan. Syksyllä toiminta käynnistyi uudelleen elokuussa ja loppui marraskuussa, joten tapaamiskertoja kertyi 14. Vierailijat (8) olivat entiseen verrattuna harvassa, tilanteesta johtuen. Ryhmällä on tietyt rutiinit ja pitkä yhteinen taival. Vaikka osin jäsenet ovatkin vaihtuneet, yhteishenki on vahva ja avoimuus kukoistaa. Näin ollen ei ole ollut vaikea keksiä yhteistä ohjelmaa, johon kaikki ovat antaneet oman panoksensa.

## 14.3 Metsälän säilöönottoyksikön vierailut

Punaisen Ristin säilöönottoyksikön vierailujen vapaaehtoiset (Red Cross Detention Center Volunteers, DCV) on ryhmä, joka vierailee säilöön otettujen ulkomaalaisten luona Metsälän säilöönottoyksikössä. Säilöön voidaan tuomioistuimen päätöksellä ulkomaalaislain nojalla ottaa esimerkiksi turvapaikanhakijoita, joiden henkilöllisyys on epäselvä tai ulkomaalaisia, jotka odottavat maasta poistamista.

Säilöönottoyksikkö on suljettu laitos ja Punaisen Ristin vierailut voivat olla asukkaiden ainoa henkilökohtainen kontakti yksikön ulkopuolella. Vierailut toteutetaan pienryhmissä ja niiden aikana järjestetään pienimuotoista toimintaa esimerkiksi musiikin tai muun itseilmaisun keinoin.Ryhmä raportoi vierailuista viikoittain Punaisen Ristin keskustoimiston yhteyshenkilölle ja tukee näin toimiston vaikuttamistyötä. Ryhmän koordinaattorit ovat yhteydessä myös Töölön osastoon sekä Helsingin ja Uudenmaan piiritoimistoon. Ryhmän työkieli on englanti.

Epidemiatilanteeseen liittyvistä rajoituksista johtuen ryhmän toiminta keskeytyi vuonna 2020.

# 15 Monikulttuurinen toiminta

Monikulttuurinen toiminta on Töölön osaston ydintoimintaa. Siihen sisältyy pakolaisapu- ja maahanmuuttajatoiminta, rasismin ja syrjinnän vastainen toiminta, sekä yleisen suvaitsevaisuuden vahvistaminen ja kanssakäymisen lisääminen kantaväestön ja maahanmuuttajien välillä. Erityisesti tuetaan maahanmuuttajien kotoutumista ja pyritään moninaisuuden lisäämiseen Punaisessa Ristissä.

Osasto toimii yhteistyössä Helsingin ja Uudenmaan piirin, keskustoimiston ja muiden osastojen sekä muiden yhteisöjen kanssa. Toiminnassa noudatetaan Punaisen Ristin sääntöjä ja perusperiaatteita, sekä yhteistyökumppanien kanssa erikseen sovittuja toimintaperiaatteita. Helsingin vastaanottokeskuksen eri toimipisteissä noudatetaan näiden yksiköiden sääntöjä ja henkilökunnan antamia ohjeita.

## 15.1 Kotoutumisen edistäminen ja monikulttuurinen ystävätoiminta

### 15.1.1 Kielikerho Papupata

Papupata on Töölön osaston pitkäikäisimpiä ryhmiä. Se on vapaamuotoinen keskusteluryhmä, jossa keskustellaan suomeksi ajankohtaisista tai kerholaisia kiinnostavista aiheista. Yleensä keskustellaan arkisista asioista ja tarvittaessa opastetaan sanojen merkityksiä ja kielioppia, kuten miten taivutetaan sana hyvä: hyvä, sikahyvä, sairaanhyvä. Lähes joka kerta keskustelemme eri maiden ruokakulttuurista ja nauramme paljon. Ryhmässä pyritään rohkaisemaan kerholaisia käyttämään suomea. Monet osaavat kieltä, mutta heillä ei ole kontakteja, joiden kanssa käyttää suomea. Ryhmä on avoin kaikille, jotka haluavat parantaa taitoaan keskustella suomeksi. Kerholaisia on joka puolelta maailmaa: kaukaisimmat osallistujat ovat Australiasta ja Etelä-Amerikasta.

Vuonna 2020 Papupata aloitti toimintansa 7.1 ja toiminta lopetettiin koronaviruksen takia 12.3. Kerho jatkoi kesän jälkeen 1.9. ja keskeytettiin jälleen 24.11. Kerho kokoontui siten vuoden aikana 46 kertaa, osin ulkona. Kävijöitä oli yhteensä 127, viidestätoista eri maasta. Vapaaehtoisina Papupadassa jatkoivat Anna Vartiainen, Matti Aaltonen ja Ilkka Ranta.

### 15.1.2 Helsingin Aikuisopiston Peruskoulun LäksyHelppi

Helsingin Aikuisopiston peruskoulun LäksyHelppi toimi vuoden 2020 alussa HEAO:n väliaikaisissa väistötiloissa, osoitteessa Töölöntullinkatu 8, Helsinki. Oppilaiden koulutausta on hyvin kirjava ja luokkakoot suuria, joten lisätuki on monelle erittäin tarpeellista. Moni oppilas haluaisi mieluummin henkilökohtaista apua. Ohjausta kaivataan eniten matematiikassa ja vieraissa kielissä, mutta myös historian, maantiedon, yhteiskuntaopin ja uskonnon läksyissä, eli lähes kaikissa peruskoulun oppiaineissa.

Aikuisopistossa opetus on kurssimuotoista, mikä tuo lisähaasteita LäksyHelppiin, sillä sekä lukujärjestys että aikataulut muuttuvat kuuden viikon välein. Mahdollisimman monelle oppilaalle sopivan ajan löytäminen LäksyHelppiä varten vaatii koululta tarkkaa suunnittelua. Opettajat ovat kuitenkin olleet erittäin yhteistyöhaluisia ja toiminta on siten sujunut mutkattomasti. Yhteyshenkilönä jatkoi vuonna 2020 opinto-ohjaaja Pertti Pyhtilä.

LäksyHelpin kevätlukukausi alkoi reippaasti. Päättövaiheen oppilaat hyödynsivät hyvin apua varsinkin perjantaisin, 17-30 oppilasta kerrallaan. Vapaaehtoisohjaajia oli mukana yhteensä 21, alkuvaiheen (1.-6. luokka) oppilaita yhteensä 43 ja päättövaiheen oppilaita (7.-9. luokka) yhteensä 60. Vesiongelmien vuoksi kaksi kokoontumiskertaa jäi väliin jo ennen koronaviruksen aiheuttamaa poikkeustilaa, joka alkoi 13.3.

EtäLäksyHelppiä alettiin suunnitella pian koulun siirryttyä etäopetukseen. Aluksi opetuksen uudelleenjärjestely vei koulun ja opettajien ajan, mutta EtäHelppi päästiin aloittamaan vappuviikolla 27.4. Kevätkausi lopetettiin 14.5. Aikuisopistossa etäopetukseen oli kaikkilla oppilailla oli älypuhelin, joten ohjauksen alustana käytettiin WhatsAppia. Samaa alustaa käytettiin myös EtäLäksyHelpissä. WhatsApp toimi hyvin yksi oppilas kerrallaan ja EtäLäksyHelpin alettua oppilaat olivat jo melko hyvin tottuneet sen käyttöön. Ohjaajia oli mukana viisi, ja heistä kullakin oli kahden tunnin päivystysjakso maanantain ja torstain välillä. Oppilaita oli kerrallaan 0-4. Kokonaismäärä jäi melko pieneksi, sillä oppilaita osallistui yhteensä vain noin 20.

Helsingin ja Uudenmaan piiri aloitti huhtikuun alussa viikottaiset Teams-palaverit, joissa suunniteltiin EtäLäksyHelppiä ja jaettiin kokemuksia. Mukana oli ohjaajia Helsingin lisäksi Espoosta, Vantaalta ja Hyvinkäältä. Eniten keskusteluissa käytettiin aikaa toiminta-alustaan liittyviin asioihin, koska tilanne oli kaikille uusi. Joka osastossa ja koulussa oli vähän omanlaisensa haasteet. Oppilasmäärät pysyivät kaikkialla melko pieninä, mutta digiloikka saatiin ainakin alulle!

Syksyllä Aikuisopiston peruskoulun EtäLäksyHelppi aloitettiin 14.9. Ensimmäiset kaksi viikkoa oli hiljaista käynnistysvaihetta, mutta sen jälkeen tilanne vilkastui merkittävästi. EtäLäksyHelppi - kuten etäopetuskin - on haastavaa oppilaille, joilla suomen kieli ei ole kovin vahva. Avun tarvetta kyllä olisi siksi entistä enemmän. Työvälineenä oli syksyllä edelleen WhatsApp, ja oppilaita oli yhteensä 40, kun koulussa on oppilaita yhteensä noin 300. Alkuvaiheen oppilaiden lukuharjoituksista tuli syksyllä uusi EtäHelpin muoto, johon osallistui yhteensä 19 oppilasta. Toiminta järjestettiin siten, että kahden tunnin aikana kuusi oppilasta harjoitteli samaa tekstiä 20 minuutin jaksoissa. Opettaja lähetti tekstin etukäteen ja oppilailla oli tarkka aikataulu. Oppilaat olivat hyvin halukkaita harjoittelemaan lukemista ja kiitollisia avusta.

Kesän aikana HEAO muutti uusittuun rakennukseen Runeberginkadulle. Näihin tiloihin LäksyHelppi ei kuitenkaan ole vielä päässyt.

##

## 15.2 Turvapaikanhakijoiden tuki

Töölön osastolla oli vuonna 2020 useita ryhmiä Helsingin kaupungin ylläpitämässä vastaanottokeskuksessa Uudenmaankadulla. Keskus on ns. transit-keskus, joissa asukkaat odottavat siirtoa muihin vastaanottokeskuksiin. Tämän vuoksi pitkiä asiakassuhteita syntyy harvoin, ja ryhmien toiminta on suunniteltava usein vaihtuvalle asiakaskunnalle sopivaksi.

### 15.2.1 Suomen kielen keskustelukerho Pulinapaja

Pulinapaja on vapaamuotoinen suomen kielen opetus- ja keskusteluryhmä, joka kokoontuu Punavuoren vastaanottokeskuksessa. Opiskelijat jaetaan kerhossa pienryhmiin heidän suomen kielen tasonsa mukaisesti. Pienryhmissä ohjaajat keskustelevat opiskelijoiden kanssa vapaasti valitsemistaan aiheista. Vapaaehtoisilla on apunaan erilaisia materiaaleja, joita kukin hyödyntää omaan tyyliinsä. Aloittelijoiden kanssa keskustelut eivät luonnollisesti ole mahdollisia, joten heidän kanssaan opetellaan suomen kielen perusteita. Vapaaehtoiset, kuten myös opiskelijat ja heistä muodostettavat pienryhmät, vaihtelevat kerrasta toiseen, joten jokainen tunti on sisällöltään erilainen. Jokaisella opetuskerralla on mukana vähintään kaksi vapaaehtoista. Opiskelijoiden määrä on vaihdellut muutamasta oppilaasta lähes

kolmeenkymmeneen.

Suomen kielen keskusteluryhmä kokoontui 2020 keväällä kymmenen kertaa, aina 12.3. asti, jolloin tuli suositukset välttää kokoontumisia. Vapaaehtoisia opettajia oli keskimäärin viisi per kerta. Vakiovapaaehtoisia oli seitsemän. Osallistujia oli joka kerralla mukavasti, noin 10-20. Osallistujista arviolta vähintään 2/3 on ollut miehiä, vastaten arvatenkin turvapaikanhakijoiden sukupuolijakaumaa. Samoin kaikenikäisiä on ollut mukana. Toiminta on tuntunut tavoittavan vastaanottokeskuksen asukkaita hyvin.

12.3. kerran jälkeen opetus jäi tauolle koronan takia. Aktiiviset vapaaehtoiset miettivät keinoja, miten korvaavaa opetusta voisi järjestää verkossa tai muilla tavoin, mutta niitä ei oikein keksitty. Toiminta jatkui 1.10., mutta osallistujia oli tuolloin vähän. Tämä jäi toistaiseksi viimeiseksi kerraksi. Terveysriskit ovat huolettaneet vapaaehtoisia, ja VOKiin ilmoitettiin, että Pulina on toistaiseksi tauolla. Vapaaehtoisilla on ollut hyvä motivaatio, ryhmä on ollut pienehkö mutta sitoutunut.

### 15.2.2 Naistenryhmä Punahilkat

Punavuoren vastaanottokeskuksen naisten (ja lasten) ryhmä Punahilkat kokoontui vuoden 2020 aikana joka toinen keskiviikko pääsääntöisesti klo 18.00-20.00. Ryhmä järjesti aktiviteetteja vastaanottokeskuksen tiloissa, ruotsinkielisten Marttojen tiloissa, Naisasialiitto Unionin tiloissa, tai ulkona (Suomenlinnassa, Kaivopuistossa ja Seurasaaressa). Yhteensä kokoontumiskertoja oli vuoden aikana 10 kappaletta. Osallistujamäärä vaihteli suuresti, sillä mukana oli 2-12 henkilöä. Vapaaehtoisia oli paikalla keskimäärin 2-3 henkilöä per kerta. Ryhmän toimintaan kuuluivat kokkailu, kauneudenhoito, peli-illat ja museovierailut.

###

### 15.2.3 Punavuoren vastaanottokeskuksen lastenryhmä Punaketut

Ryhmän tarkoituksena on järjestää mielekästä tekemistä vastaanottokeskuksen lapsille. Kerho kokoontuu Uudenmaankadun vastaanottokeskuksen tiloissa ensimmäisen kerroksen Piano-huoneessa tiistaisin klo 18-19.30.

Toiminta jatkui vuonna 2020, mutta sitä oli epidemiatilanteen vuoksi todella vähän.

### 15.2.4 Lastenryhmä Kids’ Klub

Entinen Kaarlenkadun lastenryhmä järjesti vuonna 2020 toimintaa Uudenmaankadun vastaanottokeskuksessa majoittuville lapsiperheille. Ryhmän tarkoitus on edistää keskuksessa majoittuvien lapsiperheiden hyvinvointia, ja lisää perheiden vuorovaikutusta ympäröivän yhteiskunnan kanssa. Lapset saavat positiivista huomiota, ja aikuisen ohjaajan mukaan leikkeihin. Ryhmässä piirrellään, askarellaan, ja välillä päästään myös purkamaan energiaa leikkipuistoihin tai retkelle museoihin, sisäleikkipuistoon, jne. Vuoden aikana ryhmä vieraili mm. Linnanmäellä, Korkeasaaressa ja HopLopissa.

\*\*\*

Yhteenvetona vuodesta 2020 hallitus toteaa, että tarve SPR:n vapaaehtoistoiminnalle oli koronapandemiasta johtuen valtava, ja että Punaisen Ristin rooli maan kokonaisturvallisuudessa oli merkittävä. Töölön osaston kyky johtaa, suunnitella ja vastaanottaa uusia vapaaehtoisia oli keskeistä SPR:n valmiudelle Helsingissä.

Tulevaisuuden erityishaasteena hallitus näkee koronapandemiasta johtuvien sosiaalisten haittojen ehkäisyn. Monelle maahanmuuttajalle, lapselle ja nuorelle etäopetus on aiheuttanut haasteita oppimiseen. Myös työttömyys ja sosiaalisten kontaktien puute on ollut raskasta monelle yhteiskunnan jäsenelle.

Vastaanottokeskustoiminta päättyy Helsingissä kokonaan vuoden 2021 aikana, joten SPR Töölön osasto aikoo keskittyä paperittomien tukemiseen ja muiden yhteiskunnan haavoittuvien ryhmien tuen kehittämiseen.

Lisäksi osaston valmiustoimintaa ja muuta paikalliseen avuntarpeeseen liittyvää toimintaa kehitetään yhteistyössä Helsingin Ensihuoltoyksikön ja erityisesti Keski-Helsingin osaston kanssa.

**Suomen Punaisen Ristin Töölön osaston hallitus**